recursal/SuperWikiNEXT-32B huggingface dataset:
הפגנת קורבנות המינריאדה בכיכר האוניברסיטה בחזית התיאטרון הלאומי ליד עמוד הזיכרון לאירועי דצמבר 1989. הכיתוב על העמוד: רומניה,ק"מ 0, בוקרשט, כיכר האוניברסיטה, חירות ודמוקרטיה, אזור חופשי מהקומוניזם החדש
**מינֶריאָדָה** (ברומנית*:* Mineriadă) הוא מונח גנרי המשמש בלשון העממית לציון שש התערבויות אלימות של כורים, שאורגנו על ידי הממשלה שהוקמה לאחר המהפכה הרומנית של שנת 1989, כדי לדכא את הפגנות האופוזיציה, או כפי שטענה הממשלה, כדי "למנוע מהאופוזיציה הימנית למסור את המדינה לבעלי הון זרים ולפצל אותה לטובת הלאומנים ההונגרים".

המונח נגזר מה מילה הרומנית Miner שפירושה "כורה".

מטרת המינריאדות הייתה להטיל אימה על האופוזיציה, שכללה בעיקר סטודנטים ואינטלקטואלים. הפגנות האופוזיציה באו לבטא את אכזבתה ממשלתו של יון איליאסקו שהייתה מורכבת בעיקר מקומוניסטים ותיקים ואשר לא אפשרה לאופוזיציה לבצע כל שינוי של ממש.

בין השנים 1990 - 1999 התקיימו שש הפגנות גדולות של האופוזיציה שדוכאו על ידי מינריאדות, שלוש בשנת 1990, אחת בשנת 1991 ושתיים בשנת 1999.

בפקודתו של יון איליאסקו, העבודות במפעלי התעשייה הושבתו ומאות עובדים, ביניהם כורים שנבחרו בין האנשים האלימים ביותר, הובאו לבוקרשט על מנת לדכא בכוח את ההפגנות.

אירועים אלה גבו את חייהם של מפגינים רבים.

מירון קוזמה, מנהיג הכורים באזור עמק הז'יו, יד ימינו של יון איליאסקו בכל הקשור בארגון המינריאדות, נדון בשנת 1999 ל-18 שנות מאסר.

משרד התאחדות קורבנות המינריאדות

ראו גם
------

* המינריאדה הראשונה
* המינריאדה השנייה
* המינריאדה של יוני 1990

קישורים חיצוניים
----------------

* גולניאדה בתמונות באתר מינריאדה (ברומנית)
* תולדות המינריאדות בשנים 1990-1991 (ברומנית)
* המינריאדות של שנת 1990 - דמוקרטיה תחת אלות (ברומנית)

הערות שוליים
------------

1. ↑  30 de ani de la Mineriada 13-15 iunie 1990 și încă nu a plătit nimeni pentru ce s-a întâmplat. Dosarul Mineriadei a fost desființat, www.digi24.ro, ‏2020-06-13 (ברומנית)
**פרישטאק** (בפולנית: **Frysztak**; ביידיש: **פרישטיק** או **פריסטיק**) הוא כפר במחוז סטז'יז'וב שבפרובינציית פודקרפצקיה בפולין, בו התקיימה עד השואה קהילה יהודית גדולה.

תולדות היישוב
-------------

היישוב נזכר לראשונה בשנת 1259, עת היו בבעלותו זכויות עיר. בשנת 1474 נהרס היישוב בידי ההונגרים. בשנת 1932 ניטלו מהיישוב זכויותיו העירוניות.

יהודי פרישטאק
-------------

קהילה יהודית מאורגנת מתועדת בכפר מאמצע המאה ה-17. בשנת 1898 נערכו ביהודי היישוב פרעות בידי איכרי הסביבה. בכפר פעל רבי מנחם מנדל מרימנוב.

בין מלחמות העולם חיו בכפר כ-1,300 יהודים, כשלושה רבעים מתושביו, והתקיימה בו פעילות ציוניות, לרבות קיבוץ הכשרה.

ב-8 בספטמבר 1939 נכבש היישוב בידי הגרמנים, ואלו החלו בביצוע מעשי התעללות ושוד בקרב יהודיו. בראש השנה שלאחר הכיבוש רצחו הגרמנים מתפללים בבית הכנסת המקומי, ושרפו את תשמישי הקודש במקום. יודנרט שמונה בהמשך ביישוב נצטווה לספק לגרמנים עובדי כפייה יהודים בני 15 עד 60, ובינואר 1940 נצטוו יהודי היישוב לענוד סרט זרוע והוטלו עליהם מגבלות תנועה.

ביולי 1941 הוקם בכפר מחנה עבודה, אליו הובאו כ-2,000 יהודים מאזור ורשה. במחנה זה נרצחו מעת לעת עובדים, ופשו בו מגיפות, ובנובמבר 1941 הוא חוסל. באותו חודש רוכזו כ-1,600 יהודי היישוב והפליטים היהודים שהגיעו אליו בגטו שהוקם בו.

ב-3 ביולי 1942 נערכה בגטו שביישוב סלקציה, בה כ-850 נשים, קשישים וילדים יהודים הופרדו, ונרצחו ביער ליד היישוב הסמוך וז'יצה. קבוצת צעירים שולחה לפלאשוב. ב-12 ביולי 1942 נרצחו כ-260 יהודים נוספים מהיישוב וסביבתו ליד הכפר קריוביצה.

בין ה-16 ל-18 באוגוסט 1942 הועברו אחרוני יושבי גטו פרישטאק ליאסלו, ומשם שולחו כעבור ימים ספורים למחנה ההשמדה בלז'ץ.

קישורים חיצוניים
----------------

ויקישיתוף מדיה וקבצים בנושא **פרישטאק** בוויקישיתוף
* 

* אתר האינטרנט הרשמי של פרישטאק
* פרישטאק באתר מרכז מורשת יהדות פולין
* פרישטק (Frysztak), ב"אנציקלופדיה של הגטאות", באתר "יד ושם"
* יואנה שליבה, פרישטאק, **אנציקלופדיה של המחנות והגטאות** (כרך II, חלק A, עמ' 505–506), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
* "פרישטאק", באתר השטעטל הווירטואלי
* "פרישטאק", באתר JewishGen (באנגלית)
* פריסטיק באתר צדיקים.נט

|  |  |
| --- | --- |
| בקרת זהויות עריכת הנתון בוויקינתונים | 
* GND: 4555153-4
* VIAF: 240087139
* WorldCat (עם VIAF): 240087139

 |
החלק הקדמי של דרכון ביומטרי פולני
**דרכון פולני** (בפולנית: **paszport**) הוא מסמך נסיעה, המונפק לאזרחי פולין המאפשר להם לצאת אל מחוץ לגבולות פולין, ומזכה את נושאו להגנה וסיוע קונסולרי של פולין מול גורמים זרים. נכון לינואר 2022, נושאי דרכון פולני מורשים להיכנס ל-182 מדינות וטריטוריות ללא צורך באשרת כניסה ופולין מדורגת במקום ה-10 במדד הנלי לדרכונים.

הדרכון מונפק על ידי משרד הפנים הפולני. מאז אמצע 2006 הדרכונים הפולניים הם דרכונים ביומטריים התקפים לעשר שנים. דרכונים שאינם דרכונים ביומטריים עדיין תקפים על פי תאריך התוקף שלהם, אולם הם נחשבים כפחות בטוחים חלק מהמדינות שעשויות להפעיל מדיניות שונה (למשל בקנדה מאושרת כניסה ללא אשרה לבעלי דרכון פולני רק אם הוא דרכון ביומטרי). דרכונים לקטינים תקפים לתקופה של עד חמש שנים. קיימים גם דרכונים זמניים, התקפים לשנה אחת בלבד.

  פולין  חופש תנועה במדינות האיחוד האירופאי, האיזור הכלכלי האירופאי ושויץ  אין צורך באשרה  אשרה בהגעה  אשרה אלקטרונית  אשרה אלקטרונית או אשרה בהגעה  נדרשת אשרה

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דרכון פולני** |
| ויקישיתוף תמונות ומדיה בוויקישיתוף: **דרכון פולני** |

הערות שוליים
------------

1. ↑  מדד הנלי לדרכונים
דיוקנו של איוואן שישקין מעשה ידי איוואן קראמסקוי, 1880.
**איוואן איוואנוביץ' שישקין** (ברוסית: **Иван Иванович Шишкин**;‏ 25 בינואר 1832 – 20 במרץ 1898) היה צייר נופים רוסי, ומפעילי תנועת "הנודדים" באמנות הרוסית.

קורות חיים
----------

שישקין נולד בעיירה אלאבוגה (כיום בטטרסטן) וסיים את לימודיו התיכוניים בגימנסיון קאזאן. לאחר תום לימודיו התיכוניים למד במשך ארבע שנים בבית הספר לציור פיסול ואדריכלות של מוסקבה, ובין השנים 1856–1860 למד באקדמיה הקיסרית לאמנויות שבסנקט פטרבורג אצל סוקרט וורוביוב. הוא סיום את לימודיו באקדמיה בהצטיינות וזכה במדליית זהב בתחרות האקדמיה. המדליה כללה מלגה ללימוד במערב אירופה, ושישקין נסע לשווייץ ולגרמניה.

לאחר שובו לרוסיה הצטרף שישקין לקבוצת "הנודדים" וכן לאגודת אמני הציור בצבעי מים של רוסיה.

לאחר חמש שנים התקבל שישקין כחבר מן המניין באקדמיה הקיסרית, ולאחר זמן קצר מונה לפרופסור באקדמיה ובין השנים 1873–1898 לימד בה ציור. במקביל, באותה עת לימד שישקין את כיתת ציורי הנוף בבית הספר הגבוה לאמנות בסנקט פטרבורג.

שישקין הציג מיצירותיו בתערוכות של האקדמיה, וכן בתערוכות האמנות הרוסית שנערכו במוסקבה בשנת 1882, בניז'ני נובגורוד ב-1896, בתערוכה העולמית של פריז ב-1867, בתערוכה העולמית של וינה ב-1873 ובתערוכה העולמית של פריז ב-1878.

שישקין נודע בגישתו האנליטית והמדויקת לציור ציורי טבע ונוף, ובציורי היערות והטבע הפראי של רוסיה שצייר בצורה ריאליסטית. שישקין התגורר בדאצ'ה באיזה וירה, דרומית לסנקט פטרבורג, וצייר את היערות ובעלי החיים באזור. הוא נפטר בשנת 1898 בסנקט פטרבורג.

בשנת 1868 הוא התחתן עם יבגניה, אחותו של פיודור וסילייב, אך בהמשך הם התגרשו הוא התחתן שנית ותלמידה שלו.

האסטרואיד שישקין
----------------

בשנת 1978 נקרא אסטרואיד שישקין 3558 שהתגלה על ידי האסטרונומית הסובייטית לודמילה ז'וראבליובה על שמו.

* בוקר ביער אורניםבוקר ביער אורנים
* שדה שעוריםשדה שעורים
* גשם ביער אלוניםגשם ביער אלונים

קישורים חיצוניים
----------------

ויקישיתוף מדיה וקבצים בנושא **איוואן שישקין** בוויקישיתוף
* יצירותיו של שישקין
* "בוקר ביער אורנים"
* "שדה שעורים"
* "יער"
* איוואן שישקין, באתר "Find a Grave" (באנגלית)
* איוואן שישקין, באתר אנציקלופדיה בריטניקה (באנגלית)
* איוון איוונוביץ' שישקין (1832-1898), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271820505171
* BIBSYS: 90145869
* BNE: XX1075926
* BnF: cb11936099t (data)
* GND: 118607839
* ISNI: 0000 0001 1876 9318
* LCCN: n82119235
* LNB: 000240361
* NKC: xx0021925
* NLA: 36561742
* NLP: a0000002062008
* NTA: 073681830
* RKD: 72891
* SELIBR: 315985
* SNAC: w6q249mb
* SUDOC: 067712657
* Trove: 1293565
* ULAN: 500004158
* VIAF: 61819715
* WorldCat: lccn-n82119235

 |
**זוֹרָאן זָאאֶב** (במקדונית: **Зоран Заев**; נולד ב-8 באוקטובר 1974 בסטרומיצה, הרפובליקה הפדרלית הסוציאליסטית של יוגוסלביה) הוא כלכלן ופוליטיקאי מקדוני שכיהן כראש הממשלה השמיני של מקדוניה הצפונית ממאי 2017 עד ינואר 2020, ובשנית מאוגוסט 2020 עד ינואר 2022.

בתפקות כהונתו נחתם הסכם פרספה (אנ') עם יוון שסיים מחלוקת סביב השימוש בשם מקדוניה ואפשר את הצטרפות מקדוניה הצפונית לברית נאט"ו.

ביוגרפיה
--------

זוראן זאאב נולד בסטרומיצה, סיים בית ספר תיכון בעירו, והוסמך בכלכלה באוניברסיטת סקופיה. לאחר לימודיו השתלב במערכת הפוליטית בארצו והצטרף למפלגת האיחוד הסוציאל-דמוקרטי של מקדוניה. הוא כיהן כראש עיריית סטרומיצה ונבחר לפרלמנט המקדוני. בהמשך נבחר ליושב ראש מפלגתו. לאחר הבחירות שנערכו במקדוניה ב-2016 הקים זאאב ממשלת קואליציה ומ-31 במאי 2017 מכהן כראש ממשלת מקדוניה.

ממשלתו של זאאב מקיימת יחסים קרובים עם ישראל וקיים שיתוף פעולה כלכלי ותרבותי נרחב. בחודש מרץ 2018 נערכו בביטולה ובסקופיה שבמקדוניה מספר אירועים לציון יום השנה ה-75 לגירוש יהודי מקדוניה לטרבלינקה. ב-10 במרץ נערך בסקופיה "מצעד החיים" ואליו הצטרפו ראש ממשלת בולגריה בויקו בוריסוב, סגן שר הביטחון אלי בן דהן, חבר הכנסת זוהיר בהלול ושר החוץ הפולני. בהמשך נערכה ישיבת פרלמנט מיוחדת ובה נאמו זאאב ואלי בן דהן.

באותה שנה זאאב הוביל מהלך לחתימת הסכם עם ראש ממשלת יוון אלכסיס ציפראס שסיים סכסוך ארוך שנים בין שתי המדינות על שמה של רפובליקת מקדוניה, שבמסגרתו ב-2019 שונה שם המדינה ל"מקדוניה הצפונית".

באוקטובר 2021 זאאב התפטר מתפקידו כראש מפלגתתו, האיחוד הסוציאל-דמוקרטי המקדוני, בבחירות המקומיות. דימיטר קובצ'בסקי נבחר להחליפו בראשות המפלגה בדצמבר באותה שנה, ובסופו של דבר החליף אותו בראשות הממשלה ב-16 בינואר 2022.

קישורים חיצוניים
----------------

ויקישיתוף מדיה וקבצים בנושא **זוראן זאאב** בוויקישיתוף
* 

* אתר האינטרנט הרשמי של זוראן זאאב

הערות שוליים
------------

1. ↑  Macedonia: 75th anniversary of Jewish deportations observed, באתר apnews (באנגלית).
2. ↑  חוה פנחס-כהן, אחרי 75 שנים בולגריה לא מתנצלת, באתר ישראל היום, 14 במרץ 2018.
3. ↑  אלפים השתתפו בצעדה לזכר יהודי מקדוניה שנרצחו בשואה, באתר ynet, 12 במרץ 2018.
4. ↑  אלדד בק, להציל את הזיכרון, באתר ישראל היום, 15 במרץ 2018.
5. ↑  AP, סופית: מקדוניה נקראת מעתה "צפון מקדוניה", באתר ynet, 13 בפברואר 2019
6. ↑  TESTORIDES, KONSTANTIN (2021-11-01). "North Macedonia PM announces resignation after election loss". *AP* (באנגלית). נבדק ב-2022-06-24.
7. ↑  "North Macedonia Ruling Party Elects Dimitar Kovacevski as Leader". *Balkan Insight* (באנגלית). 2021-12-13. נבדק ב-2022-06-24.
8. ↑  "North Macedonia's Newly Elected PM Faces Raft of Challenges". *Balkan Insight* (באנגלית). 2022-01-17. נבדק ב-2022-06-24.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1168157110
* LCCN: n2020047093
* VIAF: 1962153895174602410004
* WorldCat: viaf-1962153895174602410004

 |
**ניית'ן דניאל מוריה-ולש** (באנגלית: **Nathan Daniel Moriah-Welsh**; נולד ב-18 במרץ 2002 בלונדון שבאנגליה) הוא כדורגלן גיאני המשחק בעמדת הקשר בקבוצת בורנמות' מהפוטבול ליג צ'מפיונשיפ ובנבחרת גיאנה.

קריירת מועדונים
---------------

מוריה-ולש שיחק במחלקות הנוער של צ'לסי, ברנטפורד ורדינג.

בשנת 2018 הצטרף מוריה-ולש למחלקת הנוער של בורנמות'. ב-8 בינואר 2022 ערך את הופעת הבכורה שלו בקבוצה הבוגרת של המועדון, בניצחון 3-1 על יאוביל טאון במסגרת הסיבוב השלישי של גביע ה-FA.

קריירה בינלאומית
----------------

מוריה-ולש נולד באנגליה, והוא היה רשאי לייצג את ברמה הבינלאומית את אנגליה, את גיאנה או את גרנדה. לאחר ששוחח עם הסקאוט הראשי של נבחרת גיאנה, החליט לייצג אותה.

מוריה-ולש קיבל את זימון הבכורה שלו לנבחרת גיאנה בחודש מרץ 2021, לקראת משחקי מוקדמות מונדיאל 2022 נגד נבחרות טרינידד וטובגו ואיי בהאמה. ב-30 במרץ ערך את הופעת הבכורה שלו בנבחרת, בניצחון 4-0 על נבחרת איי בהאמה.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  Moriah-Welsh explains his international call-up באתר Daily Echo, ‏ 28 במרץ 2021 (באנגלית)
2. ↑  Eight ATC Alumni in Golden Jaguars World Cup Qualifiers squad באתר News Room, ‏ 17 במרץ 2021 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ניית'ן מוריה-ולש"**.
אופניים נייחים
**אופניים נייחים** הם מתקן כושר המשמש לאימון אירובי. לרוב המתקן דומה במבנהו ובצורת תפעולו לאופניים רגילים, למעט ניתוק הגלגלים מהקרקע. קיימים מספר דגמים בהם הרוכב שוכב על ספסל והדוושות (כמו גם הגלגל הקדמי) מורמות ב-90 מעלות, ודגמים אחרים בהם הוא רכון בזוויות שאינן אפשריות באופניים רגילים.

סוגים שונים
-----------

### אופניים ניצבים

אופניים הזהים בצורתם לאופני רכיבה עירוניות, בעלי שני גלגלים בגודל שווה ורצועת חיכוך המולבשת על אחד הגלגלים. על הכידון יהיה לוח שליטה בזמנים, מידת הקושי (דימוי שיפוע) ולעיתים תוכנית אימון ממוחשבת. לרוב אופניים אלו יהיו מורמים על גבי מתקן, כדי למנוע תנועה של האופן ולבטל אלמנט של שמירת שיווי משקל. קיימים דגמים רבים, חלקם בעלי סליל מגנטי במקום רצועת חיכוך, אחרים עם דימוי של הילוכים וכדומה.

### אופני ספינינג

אופניים המיועדים לרכיבה בעצימות גבוהה, ובנויים בדומה לאופני כביש. הכידון מונמך והכיסא מוגבה, על מנת ליצור יציבה בה הרוכב רכון מעל הכידון ורגליו בזווית הקרובה ל-90 מעלות באגנו. דגמים רבים של אופניים אלו אינם כוללים גלגל אחורי. על הכידון לרוב יהיה מד מהירות, מד דופק, בורג עומס ומחשב הכולל תוכנית אימונים. השם *ספינינג* הוא שם רשום, שהפך לשם גנרי לאופניים של יצרנים רבים.

### אופניים רכונים

אופניים בהם יושב הרוכב על ספסל (בין אם בזווית 45 מעלות או שטוח על גבו), רגליו מורמות והוא מדווש בזווית זו. אופניים אלו לא כוללים גלגל אחורי, ומיועדות להקל על הסובלים מכאבי גב. מידת המאמץ המושקעת ברכיבה זו פחותה יחסית לאופניים ניצבים, היות שפלג הגוף העליון מנוטרל.

יתרונות
-------

אופניים נייחים הם מתקן אימון אירובי שאינו יוצר עומס על ברכיו של הרוכב, ולפיכך טובים למתאמנים בעלי בעיות אורתופדיות או מתאמנים שמשקלם הגבוה מגביל אותם בפעילויות כגון ריצה. אופניים רכונים מאפשרים אימון אירובי ללא כל עומס על הגב, תכונה ייחודית במתקני חדר כושר, ולפיכך מומלצים כאמצעי אימון לסובלים מכאבים בפלג גופם העליון.

קישורים חיצוניים
----------------

ויקישיתוף מדיה וקבצים בנושא **אופניים נייחים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb18083725x (data)
* LNB: 000309549

 |
**מריאן סטוקס** (באנגלית: **Marianne Stokes**;‏ 1855 – 1927), נולדה כמריאן פרינדלסברגר, הייתה ציירת אוסטרית. היא התיישבה באנגליה לאחר נישואיה עם אדריאן סקוט סטוקס (1854–1935), צייר הנוף, אותו פגשה בפונט-אוון. סטוקס נחשב לאחד המאמנים המובילים באנגליה הוויקטוריאנית.

ביוגרפיה
--------

פרינדלסברגר נולדה בגראץ, שטיריה. היא למדה לראשונה במינכן אצל לינדנשמידט, וזכתה במלגה על תמונתה הראשונה, מוטרגלוק, ועבדה בצרפת אצל פיקסל אדולף ז'אן דנגן-בוברט (1852–1929), קולין וגוסטב קורטויס (1853–1923). היא ציירה בחיק הטבע ובפריז, וכמו אצל ציירים צעירים אחרים, הושפעה מצייר הטבע והכפר ז'ול בסטיאן-ליפג׳. סגנונה המשיך להראות את השפעתו של ז׳ול בסטיאן גם כאשר הנושא שלה השתנה מנושאים כפריים לנושאים רומנטיים של ימי הביניים. בעודה בצרפת פגשה את הציירת הפינית הלן שג'רבק, שבחברתה ביקרה בפונט-אוון בשנת 1883.

הציור הראשון שלה בסלון בפריז, "השתקפות", שצויר בבריטני, הוצג בשנת 1885 באקדמיה המלכותית. עבודתה הוצגה גם בגלריה גרוסוונור, בגלריה החדשה ובאגודת האמנים הבריטית ובשנת 1885, שנה לאחר נישואיה, היא השתמשה בשם 'גברת. אדריאן סטוקס '.

יחד עם בעלה בילתה את הקיץ של 1885 ו-1886 בסקיין בצפון הרחוק של דנמרק, שם הייתה מושבת אמנים שנודעה כ"ציירי סקיין ". שם יצרו בני הזוג קשר הדוק עם מייקל ואנה אנצ'ר. בקיץ 1885 הם גם ביקרו באירלנד. 

סטוקס הציגה את עבודתה בארמון האמנויות בתערוכה הקולומביאנית העולמית בשנת 1893 בשיקגו, אילינוי.

היא ערכה תערוכה משותפת עם בעלה בחברה לאמנות יפה בשנת 1900. הם גרו בסנט אייבס, שם הייתה מריאן סטוקס חברה בבית הספר ניולין. 

לא נולדו להם ילדים, הם נסעו לעיתים קרובות לארצות אחרות: לטירול בשנת 1905 להונגריה ולהרי הטטרה הגבוהה. כאן בילו כחצי שנה ברישום ובציור בכפרים ווז'ץ, מנגוסובצה ודיאר. אדריאן סטוקס התרכז בנופים, עם תמונות של קציר חציר וקוטג'ים ציוריים, ואילו מריאן סטוקס ציירה דיוקנאות המציגים את הפרטים הקטנים של הבגדים. ציורים אלה מספקים תיעוד חשוב של התרבות הסלובקית.

לאחר שנטשה את ציורי השמן, ובהשראת התנועה הפרה-רפאליטית, היא ציירה קומפוזיציות שטוחות בטמפרה, כאשר ציוריה מעניקים רושם של ציורי קיר על משטחי גבס. היא הייתה עמיתה בחברה המלכותית לציירים בצבעי מים. סטוקס נכללה בתערוכת נשים 2018 בפריס 1850-1900. 

מריאן סטוקס נפטרה במהלך שנת 1927. אדריאן סטוקס נפטר במהלך שנת 1935. שניהם נקברו בבית העלמין הקתולי הרומי-קתולי, לונדון.

גלריה
-----

* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **מריאן סטוקס** בוויקישיתוף
* כתבי מריאן סטוקס בפרויקט גוטנברג (באנגלית)

הערות שוליים
------------

1. ↑  Page for Marianne Stokes at the Penzance Museum and Gallery, PenleeHouse.org (ארכיון)
2. ↑  Victorian Art in Britain, web.archive.org, ‏2006-05-19
3. ↑  Stokes, Marianne (1855-1927), androom.home.xs4all.nl
4. ↑  Magdalen Evans, "Stokes, (Charles) Adrian Scott"
5. ↑  British Women Painters: 1893 Exposition--page 4, arcadiasystems.org

|  |  |
| --- | --- |
| בקרת זהויות עריכת הנתון בוויקינתונים | 
* GND: 117267309
* ISNI: 0000 0000 7100 8350
* LCCN: no2001072743
* RKD: 75402
* SNAC: w64k4r4b
* SUDOC: 082400091
* ULAN: 500009788
* VcBA: 495/364686
* VIAF: 4583684
* WorldCat: lccn-no2001072743

 |
**נשיא הרפובליקה הסלובקית** (בסלובקית: **Prezident Slovenskej republiky**) או בקיצור **נשיא סלובקיה** הוא הנשיא והראש המדינה של הרפובליקה הסלובקית. הנשיא הוא המפקד העליון של הכוחות המזוינים של סלובקיה ונחשב למייצגה הראשי סלובקיה בחו"ל. הנשיא נבחר בבחירות ישירות על ידי העם לתקופת כהונה קצובה בת חמש שנים, והוא יכול להיבחר לשתי קדנציות רצופות לכל היותר (משמע, 10 שנים). תפקיד הנשיא הוא בעיקר ייצוגי וסמלי, אך לנשיא ישנן סמכויות כאלו ואחרות המשפיעות על ממשלת סלובקיה. מעונו הרשמי של הנשיא הוא ארמון גרשלקוביץ' השוכן בברטיסלאבה.

עד 1998 הנשיא היה נבחר על ידי הפרלמנט הסלובקי, המועצה הלאומית של הרפובליקה הסלובקית. באותה שנה שיטת בחירת הנשיא השתנתה והאזרחים החלו לבחור את הנשיא בבחירות ישירות. 

נשיאת סלובקיה הנוכחית (2020) היא זוזנה צ'פוטובה.

היסטוריה
--------

התפקיד נוסד לראשונה עם פירוק צ'כוסלובקיה וקבלת עצמאותה של סלובקיה. התפקיד הופיע לראשונה בחוקת סלובקיה ב-1 בינואר 1993. התפקיד היה לא מאויש מ-1 בינואר 1993 עד 2 במרץ 1993, כאשר מיכאל קובאץ' נבחר לתפקיד הנשיא על ידי המועצה הלאומית של הרפובליקה הסלובקית. בשנת 1998 לא נבחר מחליף לקובאץ'. כתוצאה מכך, במשך חצי שנה לאחר סיום כהונתו של קובאץ' שהסתיימה במרץ 1998, התפקיד היה לא מאויש. בזמן זה, החובות והסמכויות של הנשיא התגלגלו לראש ממשלת סלובקיה דאז ולדובר המועצה הלאומית של הרפובליקה הסלובקית. על מנת להגיע לפתרון, החוקה שונתה ומאז האזרחים בוחרים את הנשיא בבחירות ישירות. הבחירות הישירות לנשיאות נערכו ב-1999, 2004, 2009 ו-2014.

סמכויות
-------

לנשיא סלובקיה בעיקר סמכויות ייצוגיות ומשניות וכוחו מוגבל בכל הנוגע לקביעת מדיניות בעוד שהמשרד הנשיאותי טקסי בעיקר. לפי החוקה, הנשיא הוא הנציג העליון של סלובקיה, הן בסלובקיה והן מחוצה לה.

בין סמכויותיו החוקתיות, הנשיא מטיל את מלאכת הרכבת הממשלה על מנהיג המפלגה הגדולה בפרלמנט. הנשיא רשאי למנות שלושה שופטים לבית המשפט החוקתי. הנשיא יכול להטיל וטו על כל הצעת חוק (לא כולל הצעות הנוגעות לחוקת סלובקיה) בפרלמנט הסלובקי. הנשיא מוגדר גם כמפקד העליון של הכוחות המזוינים של סלובקיה, אם כי לתואר זה אין משמעות סטטוטורית. בדומה לישראל, הנשיא יכול להעניק חנינה לעבריינים ודרושה חתימתו על חוקים.

נשיאי סלובקיה
-------------

| מס"ד | תמונה | שם | תקופת כהונה | מפלגה |
| --- | --- | --- | --- | --- |
| התחלה | סיום |
| 1 |  | מיכאל קובאץ' | 2 במרץ 1993 | 2 במרץ 1998 | התנועה לסלובקיה דמוקרטית |
| 2 |  | רודולף שוסטר | 15 ביוני 1999 | 15 ביוני 2004 | מפלגת הבנה סיוויק |
| 3 |  | איוואן גשפארוביץ' | 15 ביוני 2004 | 15 ביוני 2014 | התנועה לדמוקרטיה |
| 4 |  | אנדריי קיסקה | 15 ביוני 2014 | 15 ביוני 2019 | פוליטיקאי עצמאי |
| 5 |  | זוזנה צ'פוטובה | 15 ביוני 2019 | מכהנת | פוליטיקאית עצמאית |

מעונו הרשמי של נשיא סלובקיה

קישורים חיצוניים
----------------

ויקישיתוף מדיה וקבצים בנושא **נשיא סלובקיה** בוויקישיתוף
* 

* אתר האינטרנט הרשמי של נשיא סלובקיה (בסלובקית)

* אתר האינטרנט הרשמי של נשיא סלובקיה (באנגלית)

הערות שוליים
------------

1. ↑  נשיאה ראשונה: "ארין ברוקוביץ'" של סלובקיה ניצחה את הפופוליסטים, באתר וואלה!‏, 31 במרץ 2019

| נשיאי סלובקיה |
| --- |
| 

|  |  |
| --- | --- |
| יוזף טיסו • מיכל קובאץ' • רודולף שוסטר • איוואן גשפארוביץ' • אנדריי קיסקה • זוזנה צ'פוטובה | דגל סלובקיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ko2016923227
* VIAF: 2394147312819737970007
* WorldCat (עם VIAF): 2394147312819737970007

 |
**חיל המשלוח לקוריאה** (ביוונית: **Εκστρατευτικόν Σώμα Ελλάδος**) היה כוח של צבא יוון אשר השתתף במלחמת קוריאה לצד כוחות האו"ם. הכוח כלל גדוד ומאוחר יותר רגימנט של צבא יוון, וכן טייסת של חיל האוויר היווני אשר כללה שבעה מטוסים.

היסטוריה
--------

ב-1950 החליטה ממשלת יוון לסייע לכוחות האו"ם במלחמת קוריאה. במקור, תכננה יוון שלוח לקוריאה בריגדה שלימה, אולם לנוכח ההצלחות המרשימות שקצרו כוחות האו"ם בסוף אותה שנה, החליטה ממשלת יוון להסתפק בסיוע סמלי בסדר גודל של גדוד. 849 חיילים יוונים התנדבו לשרת בקוריאה, והם רוכזו בגדוד מיוחד שנקרא "גדוד ספרטה". ב-1953 נשלחו לקוריאה גדודים נוספים שאוחדו לרגימנט אחד שכלל 1,063 חיילים. הכוח הוגדל בהדרגה, ובתחילת 1955 כלל 2,163 חיילים. עם זאת, לנוכח פרעות איסטנבול באותה שנה, התקשו היוונים ללחום שכם אל שכם לצד החיילים הטורקים בכוחות האו"ם, ועד סוף השנה נותרו בקוריאה רק 191 חיילים יוונים. בהמשך הוציאה יוון גם את שאר אנשיה מהארץ, והותירה רק נציגות סמלית של קצין אחד ותשעה חיילים שהוחזרו ב-1958.

במקביל לסיוע הקרקעי, יוון שלחה לקוריאה גם טייסת בת שבעה מטוסי דאגלס C-47 דקוטה. כל אנשי הטייסת היו בוגרי מלחמת העולם השנייה ומלחמת האזרחים היוונית, ולפיכך בעלי ניסיון רב. הם השתתפו בהצטיינות בשלל משימות. יוון גם שלחה לקוריאה כמרים שסייעו בהחייאת הכנסייה האורתודוקסית של קוריאה, שכמעט ונכחדה.

הסרט האמריקני "בריגדת התהילה" מ-1953 עוסק במפגש של חיילים אמריקנים ויוונים בקוריאה.

קישורים חיצוניים
----------------

ויקישיתוף מדיה וקבצים בנושא **חיל המשלוח היווני לקוריאה** בוויקישיתוף
* Outpost Harry Project
* Outpost Harry Survivors Association
* Article on 13th Transport Flight from the official Hellenic Air Force website (in Greek)
* Royal Hellenic (Greek) Forces
* The 13th Flight of the RHAF in Korea
* The 60th Anniversary Of The Korean War Commemoration Committee
* The Monument for the Participation of Greece in the Korean War
* Korea (November 1950-May 1958)
ה**קלאודיים** (לטינית: **Claudii**) הוא השם (נומן גנטיליקיום) של אחד ממשפחת פטריקים ברומא העתיקה, שענפים שונים בו היו משפחות אצולה חשובות ומשפיעות בחברה הרומית.

לפי המסורת הרומאית הקלאודיים היו משפחה סאבינית מהעיר רגילום שהיגרה לרומא, על מועד הגירתם הדעות חלוקות: טיטוס ליוויוס קובע את מועד הגירתם לשנת 504 לפנה"ס כתוצאה מהשתייכות המשפחה לסיעה סאבינית שהתנגדה למלחמה כנגד רומא.(ליוויוס, מאז ייסוד העיר, ספר שני, טז') סווטוניוס לעומת זאת, מתארך את זמן הגירתם לעיר לזמן קצר לאחר ייסודה בעידן מלכותו של רומולוס וגורס שהם היגרו כתוצאה מהשפעתו של טיטוס טאטיוס ששימש כמלך-שותף לצדו של רומולוס. (סווטוניוס, טיבריוס, 1)

מייסד בית האב ברומא היה אפיוס קלאודיוס, לאחר שהיגר לעיר הוא קיבל אזרחות, חלקת אדמה באזור שמעבר לאניו וחלקת קבורה לבני משפחתו למרגלות גבעת הקפיטולין. עד מהרה קלאודיוס נהפך לפטריקי והתקבל כחבר בסנאט שבו הפך להיות אחד מהחברים הנכבדים ביותר. במשך הזמן המשפחה התפצלה לכמה בתי אב, חלקם פטריקים, שנשאו את הקוגנומן נירון, קאודקס, פולכר וקנטו וחלקם פלבאים, שנשאו את הקוגנומן מרקלוס, אסלוס, קנינה, פלאמן וקנטומלוס. 

הענף הפטריקי של המשפחה העמיד בזמן הרפובליקה 28 קונסולים, חמישה דיקטטורים, שבעה קנסורים, כמו כן הם חגגו טריומף שש פעמים. הענף הפטריקי נודע בשחצנותו וגאוותנותו ועד ימיו של הקיסר קלאודיוס נמנעו מלאמץ למשפחתם בני בתי אב אחרים. (סווטוניוס, קלאודיוס האלוהי, 39)

המשפחה המפורסמת ביותר של הענף הפלבאי הייתה משפחת מרקלוס שבניה הגיעו למגיסטראטורות הבכירות ביותר. המפורסם שמבניה היה מרקוס קלאודיוס מרקלוס, שקנה את תהילתו בשירותו כמצביא בזמן המלחמה הפונית השנייה, ונבחר למשרת הקונסול חמש פעמים.

כינויה של שושלת הקיסרים הראשונה ששלטה ברומא עד שנת 69, "היוליים קלאודיים", בא לה משילוב שמות שני בתי אב: היוליים, שאליהם השתייך הקיסר אוגוסטוס, הקיסר הראשון של רומא, והקלאודיים, שאליהם השתייכו בני אשתו ליוויה, טיבריוס, הקיסר השני של רומא ואחיו דרוסוס. אף על פי שמה, הלגיטימיות של השושלת נבעה מהשתייכותה לבית האב של היוליים.

ראו גם
------

* פובליוס קלודיוס פולכר

קישורים חיצוניים
----------------

ויקישיתוף מדיה וקבצים בנושא **קלאודיים** בוויקישיתוף
* שמותיהם של בתי האב הקלאודיים, באתר UNRV History (אנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292239805171
* GND: 119150735
* LCCN: sh87003922
* VIAF: 47565269
* WorldCat (עם VIAF): 47565269

 |
**צ'ארלס פטריק "צ'ארלי" מולגרו** (באנגלית: **Charles Patrick "Charlie" Mulgrew**; נולד ב-6 במרץ 1986) הוא כדורגלן עבר סקוטי ששיחק בעמדת הבלם.

קריירת מועדונים
---------------

מולגרו התחיל את הקריירה שלו במחלקת הנוער של סלטיק. בינואר 2006 הושאל לדנדי יונייטד עד לסיום העונה על מנת לצבור ניסיון. בדנדי הוא הוסט לעמדת המגן השמאלי ואף כבש שני שערים ב-14 הופעות, ובפברואר 2006 נבחר לשחקן הצעיר של החודש בליגה. בסיום העונה היה אמור לחזור לסלטיק, אך בסופו של דבר ב-23 באוגוסט 2006 חתם בוולברהמפטון וונדררס מהפוטבול ליג צ'מפיונשיפ. ב-10 בספטמבר 2006 ערך את הופעת הבכורה שלו בניצחון 0-1 נגד לידס יונייטד. בעקבות פציעה, הוא החמיץ את רוב העונה וגם לאחר שהחלים, קיבל מעט דקות משחק. בינואר 2008 הושאל לסאות'אנד יונייטד מהפוטבול ליג הראשונה. ב-15 ביולי 2008 חזר לסקוטלנד כאשר חתם באברדין לשנתיים. ב-16 במאי 2009 קיבל כרטיס אדום במהלך המשחק נגד גלאזגו ריינג'רס לאחר שהשופט טען כי מולגרו נגח בקייל לאפרטי, שחקנה של ריינג'רס. אולם בהילוך החוזר היה ניתן לראות כי לאפרטי התחזה. בתגובה לכך הורחק לאפרטי לחודשיים הראשונות של העונה הבאה והאדום של מולגרו בוטל, ולכן לא ריצה עונש הרחקה באף משחק.

ב-1 ביולי 2010 חזר לסלטיק בה חתם לשלוש שנים, בה חזר לעמדת הבלם. ב-14 באוגוסט 2010 ערך את הופעת הבכורה שלו במדי סלטיק בו ניצחה סלטיק 0-1 את אינברנס. ב-17 באפריל 2011 הבקיע בניצחון קבוצתו 0-4 נגד אברדין במסגרת חצי גמר הגביע הסקוטי, ואף הבקיע את השער האחרון בגמר בו ניצחה סלטיק 0-3 את מאת'רוול וזכתה בתואר. ב-25 באוגוסט 2011 הבקיע את שער הבכורה שלו במסגרת אירופאית במדי סלטיק בהפסד 3-0 נגד פ.צ. סיון. יום למחרת האריך את חוזהו עד קיץ 2015. ב-15 באוקטובר 2011 הבקיע את שער הבכורה שלו בסלטיק בתיקו 3-3 נגד קילמרנוק. ב-7 באפריל 2012 הבקיע צמד ראשון בקריירה במשחק בו ניצחה סלטיק 0-6 את קילמרנוק והבטיחה את האליפות. בתום העונה אף נבחר לשחק העונה של המועדון ושל הליגה. בסוף עונת 2012/13 נכלל בנבחרת העונה של הליגה הסקוטית יחד עם חברו לקבוצה אדם מת'יוס.

ב-16 באוקטובר 2020, מולגרו הושאל לפליטווד יונייטד.

ב-16 ביוני 2021 מולגרו חתם בדנדי יונייטד מליגת העל הסקוטית.

קריירה בינלאומית
----------------

בצעירותו, שיחק מולגרו בכל הנבחרות הצעירות של סקוטלנד. ביוני 2011 שקל לייצג את ארצות הברית בשל אזרחותו האמריקאית של סבתו, אך בסופו של החליט לייצג את סקוטלנד. בפברואר 2012 זומן לראשונה לסגל הנבחרת הבוגרת של סקוטלנד, וב-29 בפברואר של אותה שנה ערך את הופעת הבכורה שלו בנבחרת בתיקו 1-1 נגד סלובניה. ב-6 בפברואר 2013 הבקיע את שער הבכורה שלו בנבחרת בניצחון 0-1 במשחק ידידות נגד אסטוניה. ב-7 בספטמבר 2014 הורחק במהלך המשחק נגד גרמניה במוקדמות יורו 2016.

תארים
-----

סלטיק
* אליפות סקוטלנד: 2011/2012, 2012/2013, 2013/2014, 2014/2015, 2015/2016
* הגביע הסקוטי: 2011, 2013

אישיים
* נבחרת העונה של ליגת העל הסקוטית: 2011/2012, 2012/2013
* כדורגלן השנה בליגת העל הסקוטית: 2011/2012
* כדורגלן השנה של סלטיק: 2011/2012

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **צ'ארלי מולגרו** |

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל השחקן באתר הרשמי של סלטיק
**מכאן** הוא כתב עת מדעי לספרות ותרבות יהודית וישראלית, המוצא לאור על ידי מכון הקשרים, בשיתוף עם הוצאת פרדס והמחלקה לספרות עברית באוניברסיטת בן-גוריון בנגב.

כתב העת נוסד בשנת 2000 על ידי מיכאל גלוזמן שהיה עורכו הראשון. בהקדמה לגיליון הראשון נכתב:

> 
> *מכאן* עוסק בספרות העברית ובספרות הישראלית בהקשרים תרבותיים רחבים, תוך דיאלוג עם זרמים תיאורטיים וביקורתיים בינלאומיים.
> 
> 
> 
> — מיכאל גלוזמן, ‏פתח דבר, **מכאן** א', מאי 2000, עמ' 5–8
> 

בגיליון ג' החליף יגאל שוורץ את גלוזמן כעורך כתב העת. גיליון ה' הוקדש לאהרן אפלפלד, והיה הראשון שהוקדש לנושא מסוים. בגיליון ה' הצטרפה זהבה כספי לשוורץ כעורכת כתב העת, ומגיליון ז' נותרה כעורכת יחידה. בגיליון י"ד החליפה חנה סוקר-שווגר את כספי כעורכת כתב העת.

בכל גיליון מופיע מאמר תאורטי מתורגם, המלווה במסה ביקורתית מאת חוקר ישראלי. בנוסף, בכל גיליון מופיע ריאיון עם יוצר ישראלי. בין היוצרים שרואיינו נמנים אהרן אפלפלד, רונית מטלון, יורם קניוק, רות אלמוג, יצחק אוורבוך-אורפז, נורית זרחי, חיים גורי, סמי מיכאל, רם לוי, מאיר ויזלטיר, חדוה הרכבי, סמי ברדוגו וטוביה ריבנר.

בעת שערך את כתב העת צירף שוורץ "מערכת צעירה" המורכבת מסטודנטים מצטיינים לתואר שני ושלישי במחלקה לספרות עברית באוניברסיטת בן-גוריון. בין חברי "המערכת הצעירה" נמנו דרור משעני ושירה סתיו (גליונות ג'-ד'), טלי לטוביצקי (גיליונות ו'-ט'), אליעזר פאפו (גיליונות ז'-ט'), ליאור גרנות (גיליונות ט'-י"ב), תהל פרוש (גיליונות ט"ז-י"ז), יונית נעמן (גיליון י"ז), יפתח אשכנזי (גיליונות י"ז-י"ט) ורות דולורס וייס (גיליון כ"א).

קישורים חיצוניים
----------------

* 

* אתר האינטרנט הרשמי של מכאן
* מכאן - כתב עת לחקר הספרות והתרבות היהודית והישראלית, באתר אוניברסיטת בן-גוריון בנגב
* מכאן, ב"לקסיקון הספרות העברית החדשה"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007406356505171

 |
|  |
| --- |
| 

דיאגרמת הרצשפרונג-ראסל

סיווג ספקטרלי

ננסים חומים

ננסים לבנים

ננסים אדומים

תת-ננסים

"ננסים" - כוכבי הסדרה הראשית

תת-ענקים

ענקים

ענקים בהירים

על-ענקים

היפר-ענקים

בהירות

מוחלטת

(MV)

 |

**על-ענקים** הם מהכוכבים המסיביים ביותר, בעלי הרדיוס הגדול ביותר והמאירים ביותר. בדיאגרמת הרצשפרונג-ראסל הם נמצאים בקצה העליון של הדיאגרמה (בהירות מדרגה Ia או Ib) והם בעלי בהירות מוחלטת מדרגה 5- ועד ל 12-. הכוכבים הבהירים ביותר מביניהם נקראים לפעמים גם היפר-ענקים (דרגת בהירות 0).

לעל-ענקים יש מסה גדולה מ-10 מסות שמש שיכולה להגיע גם ל-70 מסות שמש. הרדיוס שלהם משתנה בין עשרות רדיוסי שמש ועד למעל 1,000 רדיוסי שמש ועוצמת ההארה שלהם נעה בין פי עשרות אלפים לפי מאות אלפים מעוצמת הארתה של השמש. ככל שרדיוסם של העל-ענקים גדל, טמפרטורת פני השטח שלהם יורדת, כך שעל-ענקים בעלי רדיוס גדול במיוחד הם תמיד על-ענקים אדומים או כתומים בעוד שאלו בעלי רדיוסים קטנים יותר עשויים להיות גם צהובים, לבנים או כחולים.

בשל המסה הגדולה, תוחלת החיים של על-ענקים היא קצרה יחסית - בין מאות-אלפי שנים לעשרות-מיליוני שנים בלבד. הם נצפים בעיקר במקומות בהם נוצרים כוכבים חדשים כמו הזרועות של גלקסיות ספירליות או בגלקסיות לא סדורות וכן בצבירים פתוחים ופחות מכך באזור המרכז של גלקסיות ספירליות. נדיר למצוא אותם באזורים של כוכבים זקנים כמו צבירים כדוריים או בגלקסיות אליפטיות. העל-ענקים בעלי מסה נמוכה יחסית (עד 12 מסות שמש) עשויים להפוך בסוף חייהם לננסים לבנים של חמצן וניאון, אך בדרך כלל על-ענקים מסיימים את חייהם בסופרנובה. בעבר שיערו שרק על-ענקים אדומים יכולים ליצור סופרנובות, אך סופרנובה 1987A נוצרה דווקא מעל-ענק כחול.

נראה שעל-ענקים אדומים הופכים לעיתים לעל-ענקים כחולים בשל האטה מסוימת בתהליכי ההיתוך הגרעיני שמביאה לכיווצם ולצמצום משמעותי בשטח הפנים שלהם תוך ירידה מתונה יותר בקצב פליטת האנרגיה, כך שטמפרטורת פני השטח עולה באופן משמעותי. אם תהליכי ההיתוך מואצים שוב בשל העלייה בצפיפות הגז, הכוכב חוזר להיות על-ענק אדום ותהליך זה עשוי לחזור מספר פעמים. בזמן המעבר בין על-ענק אדום ועל-ענק כחול, עובר הכוכב דרך הסוגים הספקטרליים שביניהם ולמשך פרק זמן של עשרות אלפי שנים או אף מאות אלפי שנים הכוכב יכול להיות על-ענק לבן או צהוב.

דוגמאות לעל-ענקים:

* ביטלג'וז הוא על-ענק אדום
* דלתא בקפאוס הוא על-ענק צהוב
* דנב הוא על-ענק לבן
* ריג'ל הוא על-ענק כחול

קישורים חיצוניים
----------------

ויקישיתוף מדיה וקבצים בנושא **על-ענק** בוויקישיתוף
* על-ענק, באתר אנציקלופדיה בריטניקה (באנגלית)
**IUE** (באנגלית: **International Ultraviolet Explorer**; בעברית: **חוקר על סגול בין-לאומי**) היה טלסקופ חלל בתחום על סגול. הוא היה הלוויין הראשון שכל אסטרונום היה יכול לנצל אותו למחקריו.

רעיון לשיגור הוצע לראשונה בשנת 1964. הפיתוח בוצע במשותף על ידי מרכז החלל גודרד, סוכנות החלל האירופית ומרכז מדע והנדסה בריטי. תחילה היה מתוכנן לשגר אותו במסגרת תוכנית אקספלורר. אורך חיים המתוכנן היה 3 שנים אך משימה נמשכה כ-18 שנים.

הלוויין פעל במסלול מסונכרן-כדור הארץ. על הלוויין הותקן טלסקופ בגודל 45 ס"מ שפעל בתחום 185–330 ננומטר. פאנל סולארי סיפק חשמל למערכות הלווין.

הלוויין שוגר ממרכז החלל קנדי ב-26 בינואר 1978 למסלול ביניים וממנו בעזרת מנוע של הלוויין עבר למסלול הקבוע. לאחר תקופת בדיקות שנמשכה כחודשיים הלוויין הועבר לשימוש שותף. התצפיות בוצעו ב-3 משמרות. משמרת בודדת נוהלה ממרכז בקרה אירופאי ליד מדריד. יתר המשמרות נוהלו ממרכז בקרה שהיה ממוקם במרילנד.

תוצאות תצפיות הועברו בזמן אמת תוך שימוש ב-ADC. בדרך כלל תצפית בודדת נמשכה כ-20 דקות. במידה והוזמנה תצפית חוזרת היא נערכה לאחר הפסקה.

במהלך עבודת הלוויין התרחשו מספר תקלות. בשנת 1995 אחריות על הלוויין הועברה לסוכנות החלל האירופי. 2 משמרות שבאחריות נוצלו לתצפיות. משמרת בודדת שנותרה באחריות נאס"א נוצלה לפעילויות תחזוקה. הלוויין היה מצויד ב-6 מערכות גירוסקופ לייצוב מיקומו. לאחר תקלה בשנת 1996 גירוסקופ בודד נותר בשימוש. בפברואר 1996 הוחלט להפסיק את השימוש וכל המערכות הודממו.

תצפיות ותגליות
--------------

בשירותי הלוויין התשמשו אלפי מדענים. בשנת 1986 לסביבת כדור הארץ הגיע שביט האלי, תצפיות רבות הוקדשו לחקר השביט.

הנושא העיקרי של התצפיות היה חקר כוכבים. בשנת 1987 באזור ענן מגלן הגדול התרחש פיצוץ סופרנובה 1987A. תצפיות שבוצעו הוכיחו שמקור בעל-ענק כחול.

נושא חשוב נוסף היו תצפיות תווך בין-כוכבי. בין היתר התגלה קיום ענן גדול של גז סביב שביל החלב.

תצפיות שבוצעו עזרו להבנת תופעה של גרעין גלקטי פעיל.

על סמך ממצאי התצפיות נכתבו כ-250 עבודות דוקטורט וכ-4,000 מאמרים.

תוצאות התצפיות הרבות נשמרות בארכיון הניתן לגישה דרך אינטרנט.

טלסקופ החלל גלקס שוגר בשנת 2003 תוך ניצול ניסיון מצטבר בשימוש ב-IUE.

קישורים חיצוניים
----------------

ויקישיתוף מדיה וקבצים בנושא **IUE** בוויקישיתוף
* תיאור המשימה
* IUE, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007295317905171
* LCCN: sh85069073
* VIAF: 316593130
* WorldCat: viaf-316593130

 |
**גאנינג בדפורד ג'וניור** (.Gunning Bedford Jr‏; 13 באפריל 1747 - 30 במרץ 1812) היה שופט אמריקאי, ששימש נציג לקונגרס הקונפדרציה (הקונגרס הקונטיננטלי) והתובע הכללי של מדינת דלאוור; נציג בוועידת החוקה של ארצות הברית בשנת 1787 שניסחה את חוקת ארצות הברית. הוא אחד מהחותמים על חוקת ארצות הברית.

ביוגרפיה
--------

בדפורד נולד בשנת 1747, בפילדלפיה, מחוז פנסילבניה, אמריקה הבריטית, החמישי מתוך אחד עשר ילדים למשפחה עשירה.

הוא סיים לימודי המשפטים בקולג' ניו ג'רזי (כיום אוניברסיטת פרינסטון) ב־25 בספטמבר 1771 בהצטיינות, והיה בן כיתתו של ג'יימס מדיסון.

הוא התקבל ללשכת עורכי הדין בדלאוור ונכנס לפרקטיקה פרטית בעיר דובר בדלאוור, בין השנים 1779 ל־1783. הוא היה נציג בקונגרס הקונפדרציה בין השנים 1783 ל־1785, והיה התובע הכללי של דלאוור מ־26 באפריל 1784 ועד ל־26 בספטמבר 1789.

הוא מונה לנציב ב"ועידת אנאפוליס" בספטמבר 1786, אך לא השתתף בה. הוא היה נציג בוועידת החוקה בשנת 1787, אשר ניסחה את חוקת ארצות הברית והיה אחד מהחותמים עליה. היה חבר בוועידת דלאוור שאשררה את החוקה בשנת 1787. החל משנת 1788, היה חבר במועצה המחוקקת של דלאוור (שהפכה אחר כך לסנאט של דלאוור).

ב־17 ביולי 1775 החליט הקונגרס הקונטיננטלי השני לבחור את בדפורד לסגן המפקד הכללי בניו יורק של הצבא הקונטיננטלי במהלך מלחמת העצמאות האמריקאית. ב־28 בפברואר 1776 הוא הוצב בקנדה כדי לגייס שם חיילים. ב־18 ביוני 1776 הועלה לתפקיד פיקודי בכיר והועבר לניו יורק. הוא שימש זמן קצר כעוזר לגנרל ג'ורג' וושינגטון.

במדינת מולדתו דלאוור, בדפורד היה תומך מוביל בביטול העבדות.

בדפורד מונה על ידי הנשיא ג'ורג' וושינגטון ב־24 בספטמבר 1789 לשופט בבית המשפט המחוזי של ארצות הברית בדלאוור. מינויו אושר על ידי הסנאט של ארצות הברית ב־26 בספטמבר 1789, והוא קיבל את המינוי עוד באותו יום. שירותו הסתיים ב־30 במרץ 1812 עקב מותו בווילמינגטון שבדלאוור.

### מותו ומורשתו

בדפורד האמין גם בחשיבות החינוך. הוא קבע כי חינוך "הוא, מכל דבר אחר, מוכר בצדק כבעל חשיבות ראשונה במעלה". הוא פעל לשיפור החינוך בווילמינגטון. היה נשיא מועצת המנהלים של האקדמיה בווילמינגטון ומאוחר יותר, כשהפכה ל"מכללת וילמינגטון" הוא מונה לנשיא המכללה.

בדפורד היה אח במסדר הבונים החופשיים. כיהן כנשיא הגדול הראשון של הלשכה הגדולה בדלאוור משנת 1806 עד 1808.

הוא נקבר בתחילה בבית העלמין הפרסביטריאני בווילמינגטון. בבית קברות זה נמצאת כיום הספרייה של מכון וילמינגטון ולכן שרידיו הועברו לאחר מכן לבית העלמין של הבונים החופשיים בכריסטיאנה שבדלאוור.

קישורים חיצוניים
----------------

ויקישיתוף מדיה וקבצים בנושא **גאנינג בדפורד ג'וניור** בוויקישיתוף
* Gunning Bedford, Jr, באתר "היסטוריה צבאית" (באנגלית)
* גאנינג בדפורד ג'וניור, באתר "Find a Grave" (באנגלית)

הערות שוליים
------------

1. ↑  Bioguide Search, bioguide.congress.gov
2. ↑  Gunning Bedford, www.granite-corinthian34.org
3. ↑  Dennis Brindell Fradin, **The Founders: The 39 Stories Behind the U.S. Constitution**, Bloomsbury Publishing USA, 2005-09, מסת"ב 978-0-8027-8972-3. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1194597475
* LCCN: n88057245
* SNAC: w6zb04js
* US Congress: B000300
* VIAF: 40920954
* WorldCat: lccn-n88057245

 |
אשכול רוסאן בשל
**רוסאן** בצרפתית: **Roussanne**, מוכר גם כ**רוסאן בלאן** וכ**ברז'רון**) הוא זן גפן יין לבן, שמקורו בעמק הרון שבדרום צרפת, שם הוא מעורבב על פי רוב עם זן הענבים מרסאן (Marsanne).

האפלסיונים המפורסמים של הרוסאן הם הרמיטאז' (Hermitage), קרוז-הרמיטאז' (Crozes-Hermitage) וסנט-ג'וזף (Saint-Joseph) בצפון עמק הרון. באזור שאטונף-די-פאפ שבדרום עמק הרון, הרוסאן הוא אחד משישה זני ענבים לבנים המותרים לגידול, יחד עם גרנאש בלאן, פיקפול, קליירט בלאן, בורבולאן ופיקרדן. בשאטונף-די-פאפ ניתן לערבב את הרוסאן יחד עם זנים אדומים.

הרוסאן נטוע גם באזורי גידול יין של העולם החדש כקליפורניה, וושינגטון, טקסס ואוסטרליה, כמו גם אזורי גידול באירופה ככרתים, טוסקנה וספרד.

כאשר הענבים בשלים, קליפתם נוטה לגוון אדמדם-חום ומעריכים שמכאן שורש שמו (בצרפתית: *roux* פירושו אדום)

היין המופק מענבי הרוסאן מאופיין לעיתים קרובות בארומות של תה צמחים. באקלים חם, מאופיין היין בטעמים של אגס דבש וגוף מלא, באקלים קריר, היין יהיה פרחוני ועדין יותר ובעל חומציות גבוהה יותר. זן זה קשה לגידול באזורים רבים וסובל מרגישות לקימחון ולריקבונות, כמו גם הבשלה מאוחרת יחסית או לא אחידה, ורמת יבול לא סדירה.

בישראל
------

בישראל ניטע הרוסאן לראשונה בכמויות קטנות בשנת 2009. בין החלוצים בנטיעת הזן ובהפקת יין רוסאן זַנִּי היו יקב תבור ויקב פלדשטיין. ממסך של רוסאן יחד עם זנים נוספים, הפיקו ביקב בנימינה, לוריא, יקב כרם אביתר, נטופה, ביקב ויתקין ויקב בזק (כרמי יוסף).

קישורים חיצוניים
----------------

ויקישיתוף מדיה וקבצים בנושא **רוסאן** בוויקישיתוף
* רוסאן(הקישור אינו פעיל) באתר איש הענבים
* רוסאן - קווים לדמותו באתר "בקבוק"
**רמי בר-לב** (נולד ב-27 בינואר 1958, ו' בשבט ה'תשי"ח) הוא אלוף-משנה במילואים, המכהן כראש מטה מחוז דן בפיקוד העורף. מאמן רשויות וקציני קישור לרשויות בהיערכות לחירום. יו"ר העמותה לטיפוח מורשת חיל העורף לדורותיו.

ביוגרפיה
--------

רמי בר-לב נולד למשפחת מורד בנתניה. שם המשפחה עוברת בשנת 1966 לבר-לב.
התגייס בשנת 1976 כלוחם וקצין בסיירת שקד. בשנת 1983 השתחרר מצה"ל בדרגת סרן ואת רוב מסלולו הצבאי עד דרגת אל"ם ביצע במערך המילואים בתפקידי פיקוד במערך החי"ר והצנחנים. בשנת 1983 מונה למפקד צוות בבה"ד 1. בשנת 1984 הועבר לחטיבה הירושלמית, ומשנה זו עד לשנת 2005 עבר את כל שורת תפקידי הפיקוד כקצין מבצעים, מפקד פלוגה, סגן מפקד הגדוד, מפקד הגדוד, ולאחר כ-5 שנים בתפקיד מפקד הגדוד מונה לסגן מפקד חטיבת הבקעה. החל מ-2005 הועבר לפיקוד העורף לתפקיד מפקד נפה, והחל מ-2011 משרת כראש מטה מחוז דן בפיקוד העורף. ניהל בגל הקורונה הראשון את משבר בתי האבות בפיקוד העורף ותרם רבות להקמת פרויקט מגן אבות ואימהות .

במסגרת שירותו הצבאי עבר קורסים והכשרות צבאיים (מ"פים, מג"דים, מפקדי נפות). הוא מדריך בכיר ומפקד צוות קציני קישור לרשויות המקומיות בבית הספר לחילוץ והצלה של פיקוד העורף.

### בחיים האזרחיים

עם שחרורו מצה"ל ובין השנים 1983–1985 ניהל את יחידת הביטחון במעברי הגבול ישראל-מצרים: רפיח, ניצנה וטאבה.

בתחום החינוך:
בין השנים 1985–1991 הוביל בני נוער רבים להישגים חינוכיים וחברתיים כמחנך בפנימיות כפר-סילבר, כפר-הירוק היה חלוץ בחינוך לגיל הרך כשהקים יחד עם רעייתו את ״הבית הקטן״ מוסד חינוכי לגיל הרך ברמת השרון.

בר-לב הוא המייסד (יחד עם הנרי ברדה ואילן ברדה) בשנת 1991 של רשת המזון המהיר "הנריס הקרפ הצרפתי", והוא הבעלים והמנכ"ל של הרשת. הרשת פרוסה בכ-20 סניפים ברחבי הארץ. הסניף של ה'נריס במתחם שרונה בתל אביב, נקנס ב-3,500 שקל מכיוון שהפר חוזה בו התחייב לפתוח את הסניף בכל ימות השבוע, בהתאם למדיניות מתחם שרונה. לאחר לחץ של הציבור הדתי בעלי המתחם נסוגו מכוונתם לקנוס את הסניף והוא נותר סגור בשבתות.

בשנת 2014 נבחר ליו"ר עמותת העורף, שמטרתה לשקוד על טיפוח מורשת פיקוד העורף, להנציח את זכרם של חללי חיל העורף, ולתמוך במשפחות החללים.

בחודש יוני 2018 הכריז בר-לב כי הוא מתמודד לראשות העיר רמת השרון בבחירות המוניציפליות שייערכו באוקטובר 2018, אך לא עלה לסיבוב השני ומשמש מאז כחבר מועצה.

בנובמבר 2020 החל בר-לב במיזם אינטרנטי בעמוד הפייסבוק שלו, שמטרתו העלאת מודעות כנגד הטרדות מיניות ואלימות כנגד נשים.

בוגר לימודי מינהל חינוכי במכללת ספיר.

נשוי לנורית, מנהלת בית ספר ברמת השרון לשעבר וכיום מנהלת מחלקת חינוך כוכב יאיר, צור יגאל. אב ל-3 וסב ל-5 נכדים.

קישורים חיצוניים
----------------

ויקישיתוף מדיה וקבצים בנושא **רמי בר-לב** בוויקישיתוף
* 

* אתר האינטרנט הרשמי של רמי בר-לב
* רמי בר-לב, ברשת החברתית פייסבוק
* דורון נחום, בהצדעה: קציני המילואים העסוקים ביותר בצה"ל, באתר של "רשת 13", 27 במאי 2011 (במקור, מאתר "nana10")
* רן רימון, מנהל ביום ומפקד בלילה: אל"מ רמי בר-לב, באתר ynet, 30 בספטמבר 2011
* מירב קריסטל, "רשת הנריס הוזילה את התפריט ב-15%: "בשביל ההורים"", באתר ynet, 1 ביולי 2018
* שרון יונתן, רמי בר-לב מתמודד לראשות העירייה, באתר "לוקאל", 5 ביולי 2018

הערות שוליים
------------

1. ↑  הנרי'ס ואנט - Henri's & Annette, באתר הנרי'ס ואנט - Henri's & Annette (ארכיון)
2. ↑  "חנות במתחם שרונה נקנסה כי סגרה בשבת: "מקווה שיתעשתו ויבינו לכבד" - כיכר השבת". *כיכר השבת*. נבדק ב-2017-11-25.
**מילרהוף** הוא כינויו של **המעון על מאגר איסטרה** (ברוסית: **Резиденция на Истринском водохранилище**), היא אחוזה, שנבנתה בשנות האלפיים בפרברי מוסקבה בכפר ברז'קי על שפת מאגר איסטרה. בכלי תקשורת מסוימים העניקו לו את השם "**מילרהוף**" (**Миллерго́ф**), באופן אנלוגי למילה "פטרהוף", על שמו של מנכ"ל תאגיד גזפרום, אלכסיי מילר, שאותו ראו כבעלים של האחוזה. התמונה מבניית האחוזה, שצולמה ממטוס פרטי ביוני 2009 ופורסמה באינטרנט, גרמה לדיון נרחב בתקשורת ובבלוגים ברוסיה.

המבנה
-----

 מראה לבניין הראשי של האחוזה מהכביש
הבנייה התרחשה בשטח של יותר מ-30 דונם. המקום כולו הוא מתחם ענקי, הדומה לארכיטקטורה ומראה הארמון הגדול בפטרהוף ולתעלה הצמודה עם מפל מזרקות. בנוסף, יש בשטח מבנה הדומה לבניין האדמירליות בסנקט פטרבורג. כפר קוטג'ים בשם "אחוזת איסטרה" (Истринская усадьба) הוקם באתר שכן.

חלק מהמומחים מעריכים את עלות האדמות שסביב האחוזה בכמעט 16 מיליון דולר ועלות הפיתוח היא 27 מיליון דולר (3,000 דולר למ"ר).

בעל האחוזה
----------

מספר אמצעי תקשורת ברוסיה העלו מספר גרסאות של מי שעשוי להיות בעל האחוזה. לדברי אחד מהם, שהתבסס על סיפוריהם של תושבים מקומיים, האחוזה שייכת לתאגיד גזפרום וליתר דיוק לאלכסיי מילר. לפי גרסה אחרת, האובייקט נבנה עבור המיליארדר זיאד מנאסירה, מבעלי חברת "Stroygazconsulting" ומשמש כמזמין הבנייה. עם זאת, נציגי גזפרום אמרו כי לחברתם אין קשר למתחם זה ונציגי Stroygazconsulting אמרו כי הם בונים את האחוזה "לעצמם".

ראו גם
------

* אחוזת מילובקה
* המעון בכף אידוקופאס

קישורים חיצוניים
----------------

ויקישיתוף מדיה וקבצים בנושא **מילרהוף** בוויקישיתוף
* Millerhof באתר סוביסדניק
* ארמון פיוטר באיסטרה - בקנה מידה, אחד לאחד באתר העיתונות החופשית
* הארמון היקר ביותר ליד מוסקבה באתר אקספרס-גאזטה
* ארמון פוש בפרברי מוסקבה באתר רוסיה האנגלית
* ארמון הזהב ליד סנקט פטרבורג באתר SALON-interior magazine

הערות שוליים
------------

1. ↑  Памятник эпохи питерских («Газета.ру»)
2. ↑  «Миллергоф» на Истре исчез с карт Яндекса и Google Maps («Свободная пресса»)
3. ↑  «Газпром» оплачивает VIP-фантазии иорданца Зияда Манасира (אורכב 31.12.2019 בארכיון Wayback Machine)
4. ↑  Чей дворец уперся в несговорчивого крестьянина? («Известия»)
האלסטר עוגנת בקיל
**אלסטר** (Alster) היא אוניית ביון של הצי הגרמני. האונייה מצוידת במגוון רחב של חיישנים אלקטרומגנטיים, הידרואקוסטיים ואלקטרואופטיים, המאפשרים איסוף מודיעין אסטרטגי. ניתן להשתמש בה כיחידת התרעה מוקדמת. התכנון הראשוני שלה נועד לאסוף מידע על אוניות הצי הסובייטי. 

הספינה נבנתה ב"מספנות פלנסבורג", והושקה בשנת 1987. אורכה 83.5 מטרים ולה הדחק של 2,375 טון (3,200 טון במצב מלא). מהירותה המרבית 21 קשר, והטווח שלה הוא 5,000 מייל ימי. צוות האונייה כולל 36 ימאים ו-40 אנשי מודיעין. 

ב-26 באוקטובר 2006, בעת ששייטה מול חופי לבנון כחלק מכוח יוניפי"ל, הייתה האונייה מעורבת בתקרית עם חיל האוויר הישראלי. דובר צה"ל מסר כי מסוק המריא מהאונייה מול חופי ראש הנקרה, מבלי שהזדהה כמוסכם, ולכן הוזנקו לעברו שני מטוסי קרב. הדובר הכחיש ידיעות בתקשורת הגרמנית, לפיהן ירו המטוסים טילים לעבר האונייה, וכי המטוסים הטילו נורים בלבד.

קישורים חיצוניים
----------------

ויקישיתוף מדיה וקבצים בנושא **אלסטר** בוויקישיתוף

הערות שוליים
------------

1. ↑  עמוס הראל, גדעון אלון וסוכנויות הידיעות, דובר צה"ל: הייתה תקרית עם ספינה ומסוק גרמנים, באתר הארץ, 25 באוקטובר 2006
|  |
| --- |
| **יש לעדכן ערך זה**. |
| ייתכן שהמידע המצוי בדף זה אינו מעודכן, אתם מוזמנים לסייע ולעדכן את הערך. אם לדעתכם אין צורך בעדכון הערך, ניתן להסיר את התבנית. |


|  |
| --- |
| **ערך ללא מקורות** |
| ערך זה אינו כולל מקורות או הערות שוליים, ואף שהמידע בו כנראה אמין רצוי להוסיף לו מקורות. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

הנג סמרין
**הֶנְג סַמְרִין** (בקמרית: **ហេង សំរិន**; נולד ב-1934), פוליטיקאי קמבודי קומוניסטי, היה שליט קמבודיה לאחר פלישת וייטנאם למדינה.

ביוגרפיה
--------

סמרין נולד במחוז פריי-ונג (Prey Veng) בקמבודיה. הוא הצטרף לתנועת הקמר רוז' בהנהגתו של פול פוט והפך ל"קומיסר פוליטי" וראש דיוויזיה צבאית כשהתנועה השתלטה על המדינה ב-1975. ב-1978 הוא ערק משורות הקמר רוז' (שנתמכה על ידי סין) ונמלט לווייטנאם. בסוף השנה סמרין שב לקמבודיה ופיקד על מרד שנתמך על ידי וייטנאם וברית המועצות נגד הקמר רוז'.

לאחר התמוטטות משטר הקמר רוז' ב-1979 סמרין הנהיג את הממשלה הקומוניסטית החדשה. למרות שהפרות זכויות האדם בתקופתו צומצמו באופן משמעותי יחסית למעשי הקמר רוז', עדיין בוצעו פשעים נגד האנושות ומשטרו סירב לקבל סיוע בינלאומי עד סוף שנת 1979. בשנת 1979 הפך סמרין ליושב-ראש מועצת המהפכה העממית. ב-1981 מונה ליושב ראש מועצת המדינה והמזכיר הכללי של מפלגת העם המהפכנית. תפקידו בשלטון הצטמצם באופן משמעותי לטובת הון סן שהפך לראש הממשלה ב-1985. לאחר ירידת המעורבות הווייטנאמית בקמבודיה ירדה קרנו של סמרין בקמבודיה - הוא עזב את משרת מזכ"ל המפלגה ב-1991 ואת מועצת המדינה ב-1992. לאחר שובו של המלך נורודום סיהאנוק לקמבודיה בשנת 1993 קיבל סמרין תואר כבוד, "הוד מעלתו" (Sâmdech) ותפקיד של יו"ר סמלי של המפלגה הקומוניסטית הקמבודית.

קישורים חיצוניים
----------------

ויקישיתוף מדיה וקבצים בנושא **הנג סמרין** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1184632839
* LCCN: nr00030256
* SUDOC: 237493527
* VIAF: 73694632
* WorldCat: lccn-nr00030256

 |
**בסיס אדוריים**
(למפת הר חברון מוגדלת)בסיס/אדוריים**בסיס  
אדוריים**(למפת הר חברון רגילה)בסיס/אדוריים**בסיס  
אדוריים**(למפת ישראל רגילה)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**בסיס/אדוריים**בסיס  
אדוריים**(למפת ישראל מוגדלת)ירושליםירושלים
תל אביבתל אביב
חיפהחיפה
ראשון לציוןראשון לציון
אשדודאשדוד
באר שבעבאר שבע
נתניהנתניה
אילתאילת
קריית שמונהקריית שמונה
בית שאןבית שאן
קצריןקצרין
טבריהטבריה
עפולהעפולה
חדרהחדרה
נהריהנהריה
עכועכו
כרמיאלכרמיאל
אשקלוןאשקלון
מצפה/רמוןמצפה  
רמון  

ערדערד
עזהעזה
יריחויריחו
**ירדן**
**סוריה**
**לבנון**
**סיני**
**(מצרים)**
**הים התיכון**
נצרתנצרת
לודלוד
רהטרהט
**הים  
האדום**בסיס/אדוריים**בסיס  
אדוריים**

**בסיס אדוריים** היה בסיס של צה"ל בהר חברון שפעל בין השנים 1972–2009. המבנה המרכזי בו משמש משנת 2013 כמרכז חירום אזורי (מח"א) של המועצה האזורית הר חברון.

בשנת 2016 עלו לבסיס שלוש משפחות והקימו את המאחז אדורים. ביולי 2021 פונו 7 מבנים עם משפחות.

בסיס אדוריים
------------

המבנה הראשון במקום, בן שתי קומות, הוקם בשנות ה-40, בתקופת המנדט הבריטי, ושימש כבית דין בשלטון הירדני בין השנים 1948–1967. לאחר מלחמת ששת הימים, בעקבות החלטת ראש מחלקת ההדרכה בצה"ל, האלוף אריאל שרון, הועבר ב-1972 בית הספר להנדסה צבאית למבנה. מאז עברו בו טירוני חיל ההנדסה את המסלול שלהם ומבנים נוספים הוקמו במתחם. במסגרת הסכמי אוסלו, הועבר בשנת 1995 בית הספר לבקעת עובדה שבערבה ובבסיס נותר כוח בסדר גודל של גדוד.

בשנות האלפיים צומצם הכוח בבסיס לפלוגה אחת בלבד ובשנת 2009 נותרה במקום רק מחלקה. באותה שנה הוחלט על פינוי הבסיס וכוחות חיל ההנדסה הרסו את רובו, למעט המבנה המרכזי שנבנה בשנות הארבעים, כיוון שזה הוגדר כמבנה לשימור.

מרכז חירום אזורי
----------------

כיוון שהמבנה שוכן בנקודה שולטת על צירי תנועה (בסמוך לצומת בין כביש 60 לכביש אדוריים-נגוהות), העלה ראש המועצה האזורית הר חברון, צביקי בר חי, בשנת 2010 את הרעיון להקים במבנה מרכז חירום אזורי שאמור לשרת את כל תושבי האזור, ישראלים ופלסטינים. הרעיון התקבל ואלוף פיקוד המרכז אבי מזרחי, אישר את הקצאת השטח. התקציב לשיפוץ המבנה, כחמישה מיליוני שקלים, הגיע ממשרד הביטחון, משרד הפנים והמשרד לשיתוף פעולה אזורי.

המרכז נפתח בפברואר 2013 ומכיל אמבולנסים, רכבי כיבוי אש וחדר התארגנות והדרכה למתנדבים בתחום ההצלה. המרכז נקרא "בית דרור" לזכר אל"ם דרור וינברג, מפקד חטיבת יהודה, ששירת באזור ונפל בפיגוע בציר המתפללים בחברון בשנת 2002.

קישורים חיצוניים
----------------

* גילי כהן, החיים השניים של מחנה אדוריים, באתר הארץ, 3 במאי 2012
* יהונתן יפרח, הממשלה מפנה יהודים מביתם: "דין לתומכי טרור ודין ליהודים"
* עמיחי אתאלי, הבסיס שפונה יהפוך למרכז חירום ליהודים וערבים, באתר nrg‏, 12 בפברואר 2013

הערות שוליים
------------

1. ↑  חזקי ברוך, המנהל האזרחי הורס מבנים באדוריים. התושבים: "טלטלה גדולה", באתר ערוץ 7, 27 ביולי 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007331512005171

 |